КОМИ РЕСПУБЛИКАЛӦН ОЛАНПАС

 **2016 во вылӧ Коми Республикаын шоныд энергия (вынйӧр) вылӧ кокньӧдӧм тарифъяс да ваӧн могмӧдан да ва нуӧдан юкӧнын кокньӧдӧм тарифъяс йылысь**

Примитӧма Коми Республикаса

Каналан Сӧветӧн 2015 вося вӧльгым тӧлысь 19 лун

**1 статья.** Урчитны, мый олысь йӧз да тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяслӧн, кодъяс видзӧны шоныд энергиясӧ (вынйӧрсӧ) хозяйственнӧй да бытӧвӧй коланлун вылӧ да кодъяс оз вӧдитчыны сыӧн коммерческӧй (уджсикас серти) уджын Коми Республика мутасын, кодъяс серти 2015 воын вӧдитчисны Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн (водзӧ – уполномочитӧм орган) шоныд энергия (вынйӧр) вылӧ урчитӧм тарифъясӧн экономическӧя подулалӧм тшупӧдысь этшаджык мындаын, эм шоныд энергия (вынйӧр) вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ шоныд энергия (вынйӧр) вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 4 прӧчент вылӧ унджык.

**2 статья.** Урчитны, мый шоныд энергияӧн (вынйӧрӧн) вӧдитчысьяслӧн, тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяс кындзи, кодъяс серти 2015 воын вӧдитчисны шоныд энергия (вынйӧр) вылӧ уполномочитӧм органӧн урчитӧм тарифъясӧн экономическӧя подулалӧм тшупӧдысь этшаджык мындаын, эм шоныд энергия (вынйӧр) вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ шоныд энергия (вынйӧр) вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 23 прӧчент вылӧ унджык.

**3 статья.** Урчитны, мый олысь йӧз да тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяслӧн, кодъяс видзӧны юан ва хозяйственнӧй да бытӧвӧй коланлун вылӧ да кодъяс оз вӧдитчыны сыӧн коммерческӧй (уджсикас серти) уджын Коми Республика мутасын, кодъяс серти 2015 воын вӧдитчисны (юан ваӧн могмӧдӧм) вылӧ уполномочитӧм органӧн юан ва урчитӧм тарифъясӧн экономическӧя подулалӧм тшупӧдысь этшаджык мындаын, эм юан ва (юан ваӧн могмӧдӧм) вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ юан ва (юан ваӧн могмӧдӧм) вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 4 прӧчент вылӧ унджык.

**4 статья.** Урчитны, мый юан ваӧн вӧдитчысьяслӧн, тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяс кындзи, кодъяс серти 2015 воын вӧдитчисны юан ва (юан ваӧн могмӧдӧм) вылӧ уполномочитӧм органӧн урчитӧм тарифъясӧн экономическӧя подулалӧм тшупӧдысь этшаджык мындаын, эм юан ва (юан ваӧн могмӧдӧм) вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ юан ва (юан ваӧн могмӧдӧм) вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 23 прӧчент вылӧ унджык.

**5 статья.** Урчитны, мый олысь йӧз да тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяслӧн, кодъяс вӧдитчӧны ва нуӧдан могмӧсъясӧн хозяйственнӧй да бытӧвӧй коланлун вылӧ да кодъяс оз вӧдитчыны сыӧн коммерческӧй (уджсикас серти) уджын Коми Республика мутасын, кодъяс серти 2015 воын вӧдитчисны ва нуӧдӧм вылӧ уполномочитӧм органӧн урчитӧм тарифъясӧн экономическӧя подулалӧм тшупӧдысь этшаджык мындаын, эм ва нуӧдӧм вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ ва нуӧдӧм вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 4 прӧчент вылӧ унджык.

**Статья 6.** Урчитны, мый ва нуӧдан могмӧсъясӧн вӧдитчысьяслӧн, тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяс кындзи, кодъяс серти 2015 воын вӧдитчисны ва нуӧдӧм вылӧ уполномочитӧм органӧн урчитӧм тарифъясӧн экономическӧя подулалӧм тшупӧдысь этшаджык мындаын, эм ва нуӧдӧм вылӧ кокньӧдӧм тарифъяс вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ ва нуӧдӧм вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2015 вося ӧшым тӧлысь 31 лун кежлӧ вӧдитчан тарифъяс серти;

2016 вося сора тӧлысь 1 лунсянь 2016 вося лӧддза-номъя тӧлысь 30 лун кежлӧ вӧдитчан тарифъяс серти — 23 прӧчент вылӧ унджык.

**7 статья.** Урчитны, мый вӧдитчысьяслӧн, кодъяслӧн эм шоныд энергия (вынйӧр) да (либӧ) юан ва (юан ваӧн могмӧдӧм) вылӧ кокньӧдӧм тарифъяс вылӧ инӧд, эм пӧсь ва (пӧсь ваӧн могмӧдӧм) вылӧ кокньӧдӧм тариф вылӧ инӧд, мый лыддьӧма шоныд энергия (вынйӧр) да (либӧ) юан ва (юан ваӧн могмӧдӧм) вылӧ кокньӧдӧм тарифъясӧн вӧдитчӧмӧн.

 **8 статья.** Олысь йӧзкӧд ӧткодялӧм категорияа вӧдитчысьяс лыдӧ пырӧны коммунальнӧй могмӧсъяс збыльмӧдысьяс (оланін кутысьяслӧн товариществояс, оланін стрӧитӧм, оланін либӧ мукӧд торъя потребительскӧй кооператив либӧ веськӧдлан организацияяс), кӧртымӧ сетысьяс (либӧ наӧн уполномочитӧм йӧз), кодъяс сетӧны гражданалы олан жыръяс Россия Федерацияса оланін оланпастэчас серти, кодъяс кырымалӧны шоныдӧн могмӧдысь организацияяскӧд да пӧсь ваӧн, кӧдзыд ваӧн могмӧдысь да (либӧ) ва нуӧдысь организацияяскӧд лӧсялӧмӧн шоныдӧн, пӧсь ваӧн, кӧдзыд ваӧн могмӧдан сёрнитчӧмъяс сы могысь, медым сетны олысь йӧзлы лӧсялана коммунальнӧй могмӧсъяс.

**9 статья.** Шоныдӧн могмӧдысь организацияяслы да пӧсь ваӧн, кӧдзыд ваӧн могмӧдысь да (либӧ) ва нуӧдысь организацияяслы воштӧм чӧжӧс компенсируйтӧны шоныд энергия (вынйӧр), юан ва (юан ваӧн могмӧдӧм), пӧсь ва (пӧсь ваӧн могмӧдӧм) да ва нуӧдӧм вылӧ кокньӧдӧм тарифъясӧн вӧдитчӧмкӧд йитӧдын 2016 во вылӧ Коми Республикаса республиканскӧй сьӧмкудйын урчитӧм сьӧм тшӧт весьтӧ лӧсялана организацияяслӧн тшӧтъяс вылӧ Коми Республикаса республиканскӧй сьӧмкудйысь сьӧм вуджӧдӧмӧн.

**10 статья.** Лыддьыны вынтӧмӧн «2015 во вылӧ Коми Республикаын шоныд энергия (вынйӧр) вылӧ кокньӧдӧм тарифъяс да ваӧн могмӧдан да ва нуӧдан юкӧнын кокньӧдӧм тарифъяс йылысь» 2014 во ӧшым тӧлысь 2 лунся 144-РЗ №-а Коми Республикаса Оланпас (Коми Республикаса канму власьт органъяслӧн индӧд-тшӧктӧмъяс, 2014, 32 №, 644 ст.).

**11 статья.** Тайӧ Оланпасыс вынсялӧ 2016 вося тӧвшӧр тӧлысь 1 лунсянь.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2015 вося вӧльгым тӧлысь 27 лун

108-РЗ №